CELEX: 32020D1549
Language: bg
Date: 2020-10-22 00:00:00
Title: Решение за изпълнение (ЕС) 2020/1549 на Комисията от 22 октомври 2020 година за отмяна на Решение 2004/200/ЕО относно мерките за предотвратяване въвеждането и разпространението в Общността на Pepino mosaic virus (нотифицирано под номер C(2020) 7139)

26.10.2020   
               
               
                  BG
               
               
                  Официален вестник на Европейския съюз
               
               
                  L 354/7
               
            
         РЕШЕНИЕ ЗА ИЗПЪЛНЕНИЕ (ЕС) 2020/1549 НА КОМИСИЯТА
         от 22 октомври 2020 година
         за отмяна на Решение 2004/200/ЕО относно мерките за предотвратяване въвеждането и разпространението в Общността на Pepino mosaic virus
         
            
               (нотифицирано под номер C(2020) 7139)
            
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 30, параграф 1 и член 37, параграф 2 от него,
         като има предвид, че:
         
                     (1)
                  
                  
                     С Решение 2004/200/ЕО на Комисията (2) се установяват мерки за предотвратяване въвеждането и разпространението в Съюза на Pepino mosaic virus в семена от домати, Lycopersicon lycopersicum (L.) Karsten ex Farw. Тези мерки не се прилагат по отношение на семена, предназначени за крайния потребител.
                  
               
                     (2)
                  
                  
                     Посоченият вредител не е включен в приложение I или приложение II към Директива 2000/29/ЕО на Съвета (3) и е бил предмет само на специалните изисквания на Решение 2004/200/ЕО.
                  
               
                     (3)
                  
                  
                     След преразглеждане на фитосанитарния статус на този вредител той бе включен в част Е от приложение IV към Регламент за изпълнение (ЕС) 2019/2072 на Комисията (4), в която се изброяват регулираните некарантинни вредители от значение за Съюза и конкретните растения за засаждане със съответните категории и прагове за засегнатите семена от зеленчукови култури. Той е също така предмет на мерките, установени в част Д от приложение V към посочения регламент.
                  
               
                     (4)
                  
                  
                     Поради това Решение 2004/200/ЕО не е актуално и следва да бъде заличено.
                  
               
                     (5)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2004/200/ЕО се отменя.
         
         
            Член 2
            Адресати на настоящото решение са държавите членки.
         
         
            Съставено в Брюксел на 22 октомври 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 317, 23.11.2016 г., стр. 4.
         
            (2)  Решение 2004/200/ЕО на Комисията от 27 февруари 2004 г. относно мерките за предотвратяване въвеждането и разпространението в Общността на Pepino mosaic virus (ОВ L 64, 2.3.2004 г., стр. 43).
         
            (3)  Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 169, 10.7.2000 г., стр. 1).
         
            (4)  Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) № 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).